Τέλος στη ζωή του έδωσε πριν από λίγες ώρες καθηγητής της Κτηνιατρικής Σχολής του Αριστοτέλειου Πανεπιστημίου Θεσσαλονίκης.

Σύμφωνα με αποκλειστικές πληροφορίες του thestival.gr, ο 53χρονος άντρας προχώρησε στο απονενοημένο διάβημα, αυτοτραυματιζόμενος με αιχμηρό αντικείμενο.

Βρέθηκε σε λίμνη αίματος μέσα στο γραφείο του, στον πρώτο όροφο της Κτηνιατρικής Σχολής. Άφησε σημείωμα στο οποίο έγραφε ότι αγαπά τους οικείους του.

Στο σημείο μετέβη κλιμάκιο του Τμήματος Εγκλημάτων κατά Ζωής της Διεύθυνσης Ασφάλειας Θεσσαλονίκης και δυο ιατροδικαστές.